รัฐบาลไทย-ข่าวทำเนียบรัฐบาล-สมาชิกวุฒิสภาหารือร่วมผู้ตรวจราชการกระทรวงมหาดไทย ประสานความร่วมมือขับเคลื่อนโครงการ ส.ว. พบประชาชน และโครงการกองทุนการศึกษา ส.ว. เพื่ออำนวยประโยชน์ให้กับพี่น้องประชาชนทั่วประเทศ
วันพุธที่ 19 มกราคม 2565
สมาชิกวุฒิสภาหารือร่วมผู้ตรวจราชการกระทรวงมหาดไทย ประสานความร่วมมือขับเคลื่อนโครงการ ส.ว. พบประชาชน และโครงการกองทุนการศึกษา ส.ว. เพื่ออํานวยประโยชน์ให้กับพี่น้องประชาชนทั่วประเทศ
สมาชิกวุฒิสภาหารือร่วมผู้ตรวจราชการกระทรวงมหาดไทย ประสานความร่วมมือขับเคลื่อนโครงการ ส.ว. พบประชาชน และโครงการกองทุนการศึกษา ส.ว. เพื่ออํานวยประโยชน์ให้กับพี่น้องประชาชนทั่วประเทศ
วันนี้ (19 ม.ค. 65) เวลา 13.30 น. ที่ห้องประชุมสํานักตรวจราชการและเรื่องราวร้องทุกข์ ชั้น 5 อาคารดํารงราชานุภาพ กระทรวงมหาดไทย นายไตรภพ วงศ์ไตรรัตน์ หัวหน้าผู้ตรวจราชการกระทรวงมหาดไทย พร้อมด้วย นายสันติธร ยิ้มละมัย ผู้ตรวจราชการกระทรวงมหาดไทย และนายอภินันท์ เผือกผ่อง ผู้ตรวจราชการกระทรวงมหาดไทย และว่าที่ร้อยตรี ศุภมงคล บูชาถ่ายเทศ ผู้อํานวยการสํานักตรวจราชการและเรื่องราวร้องทุกข์ สํานักงานปลัดกระทรวงมหาดไทย พร้อมด้วยคณะผู้ช่วยผู้ตรวจราชการกระทรวงมหาดไทย ร่วมให้การต้อนรับ นายจิรชัย มูลทองโร่ย สมาชิกวุฒิสภาในฐานะประธานอนุกรรมการด้านการประชาสัมพันธ์โครงการกองทุนการศึกษา วุฒิสภา และคณะอนุกรรมการด้านการประชาสัมพันธ์ในคณะกรรมการอํานวยการโครงการสมาชิกวุฒิสภาพบประชาชน ในโอกาสหารือความร่วมมือขับเคลื่อนโครงการสมาชิกวุฒิสภาพบประชาชน และโครงการกองทุนการศึกษา สมาชิกวุฒิสภา
นายไตรภพ วงศ์ไตรรัตน์ หัวหน้าผู้ตรวจราชการกระทรวงมหาดไทย กล่าวว่า กระทรวงมหาดไทยมีความยินดีที่ได้ร่วมต้อนรับสมาชิกวุฒิสภา และคณะอนุกรรมการด้านการประชาสัมพันธ์โครงการกองทุนการศึกษา วุฒิสภา และคณะอนุกรรมการด้านการประชาสัมพันธ์ในคณะกรรมการอํานวยการโครงการสมาชิกวุฒิสภาพบประชาชน ซึ่งกระทรวงมหาดไทย โดยผู้ตรวจราชการกระทรวงมหาดไทย และผู้ตรวจราชการกรมในสังกัดกระทรวงมหาดไทย ได้ร่วมสนับสนุนการลงพื้นที่รับฟังปัญหาและพบปะเยี่ยมเยียนพี่น้องประชาชนร่วมกับสมาชิกวุฒิสภาในโครงการสมาชิกวุฒิสภาพบประชาชนตลอดระยะเวลา 2 ปีที่ผ่านมามาอย่างต่อเนื่อง
นายจิรชัย มูลทองโร่ย สมาชิกวุฒิสภา กล่าวว่า ขอขอบคุณกระทรวงมหาดไทยที่ได้เปิดโอกาสให้คณะอนุกรรมการด้านการประชาสัมพันธ์โครงการกองทุนการศึกษา วุฒิสภา และคณะอนุกรรมการด้านการประชาสัมพันธ์ในคณะกรรมการอํานวยการโครงการสมาชิกวุฒิสภาพบประชาชน ร่วมหารือการขับเคลื่อนโครงการสมาชิกวุฒิสภาพบประชาชน และโครงการกองทุนการศึกษา ซึ่งกระทรวงมหาดไทย ได้ให้การสนับสนุนผ่านกลไกผู้ตรวจราชการกระทรวง และผู้ตรวจราชการกรมในสังกัดกระทรวงมหาดไทย มาอย่างต่อเนื่อง ซึ่งวุฒิสภา ได้ขับเคลื่อน “โครงการ ส.ว. พบประชาชน” มาเป็นระยะเวลากว่า 2 ปี โดย พลเอก สิงห์ศึก สิงห์ไพร รองประธานวุฒิสภา คนที่ 1 ได้มีดําริว่า สมาชิกวุฒิสภา (ส.ว.) เป็นตัวแทนของปวงชนชาวไทยตามรัฐธรรมนูญ แต่ไม่มีพื้นที่รับผิดชอบในพื้นที่ต่าง ๆ เหมือนกับสมาชิกสภาผู้แทนราษฎร (ส.ส.) แต่ภาระหน้าที่ทั้งงานด้านการกลั่นกรองกฎหมาย การควบคุมการบริหารราชการแผ่นดิน รวมถึงการติดตาม เสนอแนะ และเร่งรัดการปฏิรูปประเทศตามรัฐธรรมนูญ มาตรา 270 กําหนดให้ วุฒิสภา หน้าที่และอํานาจติดตาม เสนอแนะ และเร่งรัดการปฏิรูปประเทศ เพื่อให้บรรลุเป้าหมาย...ฯลฯ จึงได้เกิดโครงการนี้ขึ้น เพื่อให้ ส.ว. ลงไปพบปะแลกเปลี่ยนสะท้อนปัญหาจากประชาชนซึ่งเป็นปัญหาที่เกินกว่าอํานาจหน้าที่ของผู้ว่าราชการจังหวัด นํามาเสนอผ่านกลไกของวุฒิสภาโดยคณะกรรมาธิการสามัญ ส่วนเรื่องใดที่มีข้อกฎหมายหรือมติคณะรัฐมนตรีที่ชัดเจนอยู่แล้ว ก็จะส่งเรื่องไปยังนายกรัฐมนตรีเพื่อมอบหมายกระทรวง/ส่วนราชการที่เกี่ยวข้องดําเนินการ นอกจากนี้ วุฒิสภา ได้มีการขับเคลื่อน “โครงการกองทุนการศึกษา” โดยมี นายศุภชัย สมเจริญ รองประธานวุฒิสภา คนที่ 2 เป็นประธานกรรมการ ซึ่งโครงการดังกล่าวเป็นโครงการตามพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงมอบหมายให้คณะองคมนตรีเป็นผู้ดําเนินการ และต่อมา พระบาทสมเด็จพระเจ้าอยู่หัวรัชกาลที่ 10 ทรงรับพระราชกรณียกิจนี้ โดยมีพระบรมราโชบาย สืบสาน รักษา ต่อยอด โครงการกองทุนการศึกษาให้ดีขึ้นในทุกมิติ ซึ่งวุฒิสภาเล็งเห็นถึงประโยชน์และคุณค่าของการศึกษา จึงได้เข้าไปมีส่วนร่วมในโครงการฯ และแต่งตั้ง “คณะกรรมการประสานงานเพื่อสนับสนุนโครงการกองทุนการศึกษา วุฒิสภา” ใน 147 โรงเรียน ทั่วประเทศ แบ่งเป็น 5 ด้าน ได้แก่ 1) ด้านการพัฒนาผู้นํานักประชาธิปไตยสําหรับเยาวชนด้วยกระบวนการลูกเสือ 2) ด้านการสนับสนุนระบบสื่อสารสารสนเทศและการเรียนการสอนทางไกลผ่านระบบดิจิทัล 3) ด้านการพัฒนาด้านกายภาพ 4) ด้านจิตอาสาทําความดีเพื่อชาติ ศาสน์ กษัตริย์ และ 5) ด้านการประชาสัมพันธ์
นายจิรชัย มูลทองโร่ย สมาชิกวุฒิสภา กล่าวต่อว่า เพื่อให้การขับเคลื่อนโครงการสมาชิกวุฒิสภาพบประชาชน และโครงการกองทุนการศึกษา วุฒิสภา เป็นไปตามวัตถุประสงค์ของโครงการฯ อย่างต่อเนื่อง และเกิดประโยชน์กับพี่น้องประชาชนตามเป้าหมายของโครงการฯ ในทุกพื้นที่ของประเทศเพิ่มมากขึ้น จึงขอรับการสนับสนุนด้านการร่วมลงพื้นที่ตรวจราชการของผู้ตรวจราชการกระทรวงมหาดไทยในวาระที่สมาชิกวุฒิสภาลงพื้นที่จังหวัดในเขตตรวจราชการที่ผู้ตรวจราชการรับผิดชอบ เพื่อร่วมรับฟังความคิดเห็นและสภาพปัญหาในพื้นที่จากพี่น้องประชาชน เพื่อนําประเด็นที่เกี่ยวข้องตามอํานาจหน้าที่ไปขับเคลื่อนแก้ไขปัญหาให้กับประชาชนได้อย่างตรงจุดให้เป็นไปอย่างต่อเนื่อง พร้อมทั้งร่วมขับเคลื่อนงานด้านการเผยแพร่ประชาสัมพันธ์สร้างการรับรู้กับประชาชนผ่านช่องทางรูปแบบต่าง ๆ ของกระทรวงมหาดไทยที่มีอยู่ในปัจจุบัน
นายไตรภพ วงศ์ไตรรัตน์ หัวหน้าผู้ตรวจราชการกระทรวงมหาดไทย กล่าวเพิ่มเติมว่า สําหรับคําแนะนํา และข้อเสนอต่าง ๆ ที่ได้รับจากท่านจิรชัย มูลทองโร่ย สมาชิกวุฒิสภาในวันนี้ เป็นประโยชน์ในการขับเคลื่อนงานเพื่อบําบัดทุกข์ บํารุงสุข ให้กับพี่น้องประชาชน โดยกระทรวงมหาดไทย ยินดีให้การสนับสนุนโครงการสมาชิกวุฒิสภาพบประชาชน ในการลงพื้นที่รับฟังข้อคิดเห็นและปัญหาในพื้นที่ของพี่น้องประชาชน โดยกลไกศูนย์ดํารงธรรมกระทรวงมหาดไทย รวมไปถึงกลไกศูนย์ดํารงธรรมจังหวัด โดยท่านผู้ว่าราชการจังหวัด และศูนย์ดํารงธรรมอําเภอ โดยท่านนายอําเภอทุกอําเภอทั่วประเทศ และการบูรณาการความร่วมมือด้านการประชาสัมพันธ์สร้างการรับรู้กับประชาชน พร้อมทั้งนําเสนอแนวทางการแก้ไขปัญหาให้กับพี่น้องประชาชนในพื้นที่ ซึ่งกรณีพบสภาพปัญหาที่ต้องใช้หน่วยงานของทางราชการเกี่ยวเนื่องหลายกระทรวงในการแก้ไขปัญหาร่วมกัน เห็นควรให้ทางวุฒิสภาเสนอมอบหมายให้สํานักนายกรัฐมนตรีเป็นหน่วยงานหลักในการประสานงาน โดยกําหนดเป็นประเด็นการตรวจราชการแบบบูรณาการประจําปี หากเป็นกรณีแก้ไขปัญหาความเดือดร้อนของประชาชน ซึ่งต้องแก้ไขระเบียบ กฎหมายที่เกี่ยวข้อง เห็นควรให้ทางสํานักนายกรัฐมนตรีเป็นเจ้าภาพหลักในการรวบรวมบูรณาการแก้ไขร่วมกับหน่วยงานแต่ละกระทรวง อันจะทําให้เกิดการแก้ไขปัญหาให้กับประชาชน ได้ผลสมประสงค์ของรัฐบาล